SK Úradný vestník Európskej únie C 117/22

Súhrnné informácie oznámené členskými štátmi o štátnej pomoci poskytnutej v súlade s nariadením Komisie (ES) č. 1857/2006 o uplatňovaní článkov 87 a 88 Zmluvy o ES na štátnu pomoc malým a stredným podnikom pôsobiacim vo výrobe, spracovaní a odbyte poľnohospodárskych výrobkov, ktorým sa mení a dopĺňa nariadenie (ES) č. 70/2001

(2008/C 117/10)

Číslo pomoci: XA 18/08

Členský štát: Slovinská republika

Región: Območje občine Hrpelje-Kozina

Názov schémy štátnej pomoci alebo názov podniku prijímajúceho individuálnu štátnu pomoc: Pomoči za ohranjanje in razvoj kmetijstva in podeželja v občini Hrpelje-Kozina 2007–2013

Právny základ: Pravilnik o dodeljevanju državnih pomoči za ohranjanje in razvoj kmetijstva ter podeželja v občini Hrpelje-Kozina v obdobju 2007–2013 (II. Poglavje)

Ročné výdavky plánované v rámci schémy štátnej pomoci alebo celková výška individuálnej štátnej pomoci:

2007: 17 000 EUR

2008: 27 000 EUR

2009: 27 000 EUR

2010: 27 000 EUR

2011: 27 000 EUR

2012: 27 000 EUR

2013: 27 000 EUR

Maximálna intenzita pomoci:

1. Investície do poľnohospodárskych podnikov:

— do 50 % oprávnených nákladov v menej priaznivých oblastiach a do 40 % oprávnených nákladov na investície v iných oblastiach.

Pomoc je určená na investície v oblasti renovácie poľnohospodárskych objektov a nákupu vybavenia určeného na poľnohospodársku výrobu a na investície do trvalých sadov a odvodňovania, zavlažovania a vylepšenia kvality pôdy a úpravy pastvín.

2. Zachovanie tradičnej krajiny a budov:

— na investície do nevýrobných objektov do 100 % skutočných nákladov,

— na investície do výrobného majetku do 60 % skutočných nákladov alebo 75 % v menej priaznivých oblastiach pod podmienkou, že investícia nebude mať za následok zvýšenie výroby v poľnohospodárskych podnikoch,

— dodatočná pomoc sa môže schváliť vo výške do 100 % na krytie mimoriadnych nákladov, ktoré vznikli použitím tradičných materiálov nutných na zachovanie historických hodnôt budovy.

3. Premiestnenie hospodárskych budov vo verejnom záujme:

— do 100 % skutočných nákladov, ak premiestnenie spočíva iba v demontáži, premiestnení, a opätovnom postavení existujúcich zariadení,

— ak premiestnenie budov prinesie poľnohospodárovi prospech z modernejších zariadení, poľnohospodár sa musí na zvýšení hodnoty príslušnej budovy po premiestnení podieľať najmenej 50 % v menej priaznivých oblastiach a v ostatných oblastiach najmenej 60 %. Ak je príjemcom mladý poľnohospodár, tento príspevok predstavuje najmenej 55 % v iných oblastiach alebo 45 % v znevýhodnených oblastiach,

— ak má premiestnenie za následok zvýšenie výrobnej kapacity, musí príspevok poľnohospodára predstavovať najmenej 60 % (najmenej 50 % v menej priaznivých oblastiach) výdavkov súvisiacich s takýmto zvýšením. Ak je príjemcom mladý poľnohospodár, bude jeho príspevok predstavovať 55 %, respektíve 45 %.

4. Pomoc na platby poistného:

— výška spolufinancovania dopĺňa sumu spolufinancovania poistného zo štátneho rozpočtu až do výšky 50 % oprávnených nákladov na poistné na poistenie osiatych plôch a úrody a na poistenie hospodárskych zvierat proti chorobám.

5. Pomoc na preparcelovanie pozemkov:

— do 100 % oprávnených nákladov na právne a administratívne úkony.

6. Podpora výroby kvalitných poľnohospodárskych výrobkov:

— do 100 % oprávnených nákladov vo forme subvencovaných služieb a nezahŕňa priame peňažné platby poľnohospodárskym výrobcom.

7. Technická pomoc v odvetví poľnohospodárstva:

— do 100 % nákladov vo forme subvencovaných služieb v oblasti vzdelávania, školenia poľnohospodárov, poradenských služieb, organizácie fór, súťaží, výstav, trhov, publikácií, katalógov, internetových stránok, popularizácie vedeckých poznatkov. Pomoc sa poskytuje vo forme subvencovaných služieb a nezahŕňa priame peňažné platby poľnohospodárskym výrobcom

Dátum implementácie: December 2007 (pomoc bude udelená až po zverejnení súhrnných informácií na internetovej stránke EK)

Trvanie schémy štátnej pomoci alebo individuálnej štátnej pomoci: Do 31. 12. 2013

Účel pomoci: Podpora MSP

Prehľad článkov nariadenia(ES) č. 1857/2006 a oprávnené náklady: Kapitola II návrhu predpisu o poskytovaní pomoci na ochranu a rozvoj poľnohospodárstva a vidieka v obci Hrpelje-Kozina (II. Poglavje predloga Pravilnika o dodeljevanju državnih pomoči za ohranjanje in razvoj kmetijstva ter podeželja v občini Hrpelje-Kozina) zahŕňa opatrenia, ktoré predstavujú štátnu pomoc v súlade s nasledovnými článkami nariadenia Komisie (ES) č. 1857/2006 z 15. decembra 2006 o uplatňovaní článkov 87 a 88 zmluvy na štátnu pomoc pre malé a stredné podniky (MSP) pôsobiace v poľnohospodárskej výrobe, ktorým sa mení a dopĺňa nariadenie (ES) č. 70/2001 (Ú. v. EÚ L 358, 16.12.2006, s. 3):

článok 4: Investície do poľnohospodárskych podnikov,

článok 5: Zachovanie tradičnej krajiny a budov,

článok 6 nariadenia Komisie: Premiestnenie hospodárskych budov vo verejnom záujme,

článok 12: Pomoc na platby poistného,

článok 13: Pomoc na preparcelovanie pozemku,

článok 14: Pomoc na podporu výroby kvalitných poľnohospodárskych výrobkov,

článok 15: Udelenie technickej pomoci v poľnohospodárskom sektore

Príslušné odvetvia hospodárstva: Poľnohospodárstvo

Názov a adresa orgánu poskytujúceho pomoc:

Občina Hrpelje-Kozina, Hrpelje Reška cesta 14 SLO-6240 Kozina

Internetová stránka: http://www.uradni-list.si/1/ulonline.jsp?urlid=2007109&dhid=92827

Ďalšie informácie: Pomoc na platby poistného na poistenie plodín a úrody zahŕňa nasledujúce nepriaznivé poveternostné udalosti, ktoré možno prirovnať k prírodným katastrofám: jarné vymrznutie, krupobitie, úder blesku, požiar, ktorý je následkom úderu blesku, víchrica, záplavy.

V predpisoch obce sú splnené požiadavky nariadenia (ES) č. 1857/2006 týkajúce sa opatrení, ktoré bude vykonávať obec, a ustanovenia všeobecných predpisov (postup pred poskytnutím pomoci, kumulácia, transparentnosť a kontrola pomoci)

Zvonko BENČIČ-MIDRE

starosta

Číslo pomoci: XA 25/08

Členský štát: Holandsko

Región: Provincie Noord-Brabant

Názov schémy štátnej pomoci alebo názov podniku prijímajúceho individuálnu štátnu pomoc: Beleidsregels inzake de subsidieverlening in het kader van het convenant Stuurgroep Landbouw Innovatie Noord-Brabant (afgekort LIB-subsidieregeling).

Právny základ: Algemene subsidieverordening Provincie Noord-Brabant die de kaders geeft voor de LIB-subsidieregeling. Het betreft een verlenging van een bestaande regeling die in 2006 is gemeld (nr. XA-59/06) op grond van EG-Verordening 1/2004.

Ročné výdavky plánované v rámci schémy štátnej pomoci alebo celková výška individuálnej pomoci poskytnutej podniku: Na základe dohody o riadiacej skupine LIB kraj Severné Brabantsko uvoľní každý rok celkom 481 460,81 EUR pre malé a stredné podniky, ktoré vyrábajú poľnohospodárske výrobky, s cieľom podporiť environmentálne a sociálne orientované inovácie v poľnohospodárstve

Maximálna intenzita pomoci: Maximálna intenzita pomoci (percentuálny podiel investície oprávnenej na pomoc) je 40 %. Na odbornú prípravu a poradenstvo pre poľnohospodárov intenzita pomoci môže dosiahnuť 100 %, ako sa ustanovuje v článku 14 ods. 2 a v článku 15 ods. 3 uvedeného nariadenia. Pri investičnej pomoci na krytie dodatočných nákladov súvisiacich s ochranou alebo zlepšovaním životného prostredia, zlepšovaním hygienických podmienok pri chove dobytka alebo v priestoroch a starostlivosti o zvieratá sa môže poskytnúť pomoc maximálne vo výške 60 % za predpokladu, že investícia presahuje minimálne uplatniteľné požiadavky Spoločenstva.

Na jednu žiadosť o pomoc sa poskytne maximálne 35 000 EUR ročne, za tri roky však maximálne 100 000 EUR na projekt

Dátum implementácie: Január 2008, keď Komisia uverejní súhrnné informácie

Trvanie schémy štátnej pomoci alebo individuálnej štátnej pomoci: Do 1. 1. 2012

Účel pomoci: Účelom celého opatrenia pomoci je zníženie výrobných nákladov, zlepšenie a zmena orientácie výroby, zvýšenie kvality a/alebo zlepšenie životného prostredia, hygieny a blaha zvierat. Konkrétne je cieľom schémy pomoci LIB podporiť inovácie na základe projektov v poľnohospodárstve a záhradníctve zamerané na:

— druhý cieľ je nový a nebol súčasťou schémy oznámenej v roku 2006. Táto schéma je v úplnom súlade so sociálnymi a environmentálnymi cieľmi súčasnej európskej spoločnej poľnohospodárskej politiky. Zdroje určené na ekologické poľnohospodárstvo sú v súlade s aktuálnym akčným programom EÚ ekologického poľnohospodárstva,

— pomoc sa poskytuje na malé inovácie na základe projektov, v ktorých sa ekologické, sociálne a hospodárske hľadiská poľnohospodárstva a záhradníctva čo najviac navzájom posilňujú

Činnosti, ktoré môže riadiaca skupina LIB finančne podporovať, sú:

prieskum trhu, vytvorenie alebo návrh výrobkov na podporu výroby a predaja kvalitných výrobkov, ako sa uvádza v článku 32 nariadenia (ES) č. 1698/2005 [článok 14 ods. 2 písm. a), ods. 3 a ods. 5 nariadenia (ES) č. 1857/2006],

prehlbovanie a odovzdávanie poznatkov medzi poľnohospodármi a pracovníkmi v poľnohospodárstve prostredníctvom úhrady nákladov na organizovanie informačných/školiacich programov a poradenstva zameraných na inováciu fariem a nákladov na organizáciu fór na výmenu poznatkov medzi podnikmi, ako sa uvádza v článku 15 ods. 2 písm. d) nariadenia (ES) č. 1857/2006, uplatňovanie vedeckých poznatkov na úrovni farmy a rozširovanie poznatkov prostredníctvom ich uverejňovania [článok 15 nariadenia (ES) č. 1857/2006],

investovanie do nehnuteľného majetku a zariadení a najímanie konzultantov a vykonávanie štúdií (uskutočniteľnosti) na tento účel, s cieľom znížiť výrobné náklady, zlepšiť výrobu a zmeniť jej orientáciu, zvýšiť kvalitu výrobkov, zlepšiť blaho zvierat a prirodzené životné prostredie [článok 4 ods. 4 nariadenia (ES) č. 1857/2006],

dotácia uvedená v článku 14 a 15 nariadenia sa neposkytuje poľnohospodárom (výrobcom), ale firmám, ktoré poskytujú tieto služby,

tieto činnosti sa musia vykonávať v zdravých, životaschopných poľnohospodárskych podnikoch a výsledkom musia byť praktické výstupy pre podobné podniky

Oprávnené činnosti:

Oprávnené činnosti sú uvedené v článku 3 aktuálnych pravidiel politiky LIB a v článku 1 písm. c) a d) výnosu, ktorým sa politické pravidlá LIB menia a dopĺňajú

Príslušné odvetvia hospodárstva: Všetky poľnohospodárske a záhradnícke (primárne) výrobné odvetvia (živočíšna a rastlinná výroba) v rámci podnikov, ktoré sa považujú za malé a stredné, ako sa ustanovuje v nariadení (ES) č. 1857/2006

Názov a adresa orgánu poskytujúceho pomoc:

Gedeputeerde Staten van Noord-Brabant Brabantlaan 1 Postbus 90151 5200 MC `s-Hertogenbosch Nederland

Internetová stránka: http://www.brabant.nl/Werken/Land_%20en%20tuinbouw/Landbouw%20Innovatie%20Noord%20Brabant%20LIB.aspx

Ďalšie informácie: Na prezeranie a stiahnutie schémy choďte na uvedenú internetovú stránku

Číslo pomoci: XA 26/08

Členský štát: Spojené kráľovstvo

Región: England

Názov schémy štátnej pomoci alebo názov podniku prijímajúceho individuálnu štátnu pomoc: English Pig Health Scheme

Právny základ: Natural Environment and Rural Communities Act 2006, Sections 87, 88, 89, 90, 91, 93, 94, 96 and 97 et Levy Board UK Order 2007, Schedule I, part 2.

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: Rozpočet sa vzťahuje na obdobie od 1. 4. 2008 do 31. 3. 2013. Rozpis financovania prostredníctvom zákonných odvodov za každý finančný rok je nasledovný:

Maximálna intenzita pomoci: Intenzita pomoci je 75 %

Dátum implementácie: Schéma pomoci sa bude uplatňovať od 1. 4. 2008

Trvanie schémy štátnej pomoci alebo individuálnej štátnej pomoci: Schéma pomoci sa začne uplatňovať 1. 4. 2008. Posledný dátum poradenstva bude 30. 3. 2013 a schéma sa prestane uplatňovať 31. 3. 2013

Účel pomoci: Zdravie a blaho zvierat.

Účelom tejto schémy pomoci je poskytovať dotované služby malým a stredným podnikom zameraným na chov ošípaných s cieľom umožniť screening chorôb zvierat v jatočných telách ošípaných. Predpokladá sa, že sa tým umožní znížiť úroveň subklinických chorôb v anglických stádach ošípaných a že sa tým zlepší efektívnosť daného sektora. Je to v súlade s článkom 10 nariadenia (ES) č. 1857/2006

Príslušné odvetvia hospodárstva: Schéma sa uplatňuje na malé a stredné poľnohospodárske podniky aktívne v oblasti chovu hospodárskych zvierat a hovädzieho dobytka.

Názov a adresa orgánu poskytujúceho pomoc: Štatutárnym orgánom zodpovedným za schému je:

Agriculture and Horticulture Development Board

Area 5C, Millbank

C/o Nobel House

17 Smith Square

London SW1P 3JR

United Kingdom

Organizácia prevádzkujúca schému je:

BPEX Ltd

C/o Agriculture and Horticulture Development Board

Area 5C, Millbank

C/o Nobel House

17 Smith Square

London SW1P 3JR

United Kingdom

Internetová stránka: http://www.defra.gov.uk/farm/policy/levy-bodies/pdf/pig-health-scheme.pdf

Ďalšie informácie: Schému bude riadiť BPEX Ltd, dcérska spoločnosť v úplnom vlastníctve spoločnosti Agriculture and Horticulture Development Council.

Ďalšie a podrobnejšie informácie týkajúce sa oprávnenosti a pravidiel schémy sú dostupné na uvedenej internetovej stránke.

Podpísané a datované v mene Department for Environment, Food and Rural Affairs (príslušný orgán Spojeného kráľovstva)

Duncan Kerr

Agricultural State Aid

Department for Environment, Food and Rural Affairs

Area 8D, 9 Millbank

C/o Nobel House

17 Smith Square

Westminster

London SW1P 3JR

United Kingdom

Číslo pomoci: XA 30/08

Členský štát: Cyperská republika

Názov schémy štátnej pomoci alebo názov podniku prijímajúceho individuálnu štátnu pomoc: Σχέδιο για την Κατεδάφιση με σκοπό τη Μετεγκατάσταση Οχληρών Κτηνοτροφικών Υποστατικών

Právny základ: Απόφαση Υπουργικού Συμβουλίου της 19ης Ιουνίου 2007

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: 854 300 EUR (500 000 CYP)

Maximálna intenzita pomoci: 50 % reprodukčnej hodnoty fariem s licenciou, 30 % reprodukčnej hodnoty fariem bez licencie a 5 % reprodukčnej hodnoty na krytie nákladov na demontáž a odstránenie odpadových materiálov. Maximálna pomoc 341 720 EUR (200 000 CYP) na príjemcu

Dátum implementácie:

Trvanie schémy štátnej pomoci alebo individuálnej štátnej pomoci: Do 31. 12. 2013

Účel pomoci: Presťahovať budovy fariem vo verejnom záujme a najmä podporiť chovateľov dobytka, aby dobrovoľne demontovali a presťahovali budovy, ktoré sa stali nepríjemným bremenom a/alebo zdrojom znečistenia životného prostredia alebo spodnej vody kvôli svojmu umiestneniu [nariadenie (ΕS) č. 1857/2006, článok 6]

Príslušné odvetvie(-ia) hospodárstva: Chov dobytka

Názov a adresa orgánu poskytujúceho pomoc:

Τμήμα Γεωργίας, Υπουργείου Γεωργίας, Φυσικών Πόρων και Περιβάλλοντος Λεωφόρος Λουκή Ακρίτα 1 CY-411 Λευκωσία

Webová stránka: www.moa.gov.cy/da

Ďalšie informácie: Farmy sa budú vyberať na základe ustanovených kritérií týkajúcich sa verejného záujmu a stupňa znečistenia životného prostredia

Číslo pomoci: XA 46/08

Členský štát: Slovinská republika

Región: Občina Cankova

Názov schémy štátnej pomoci alebo názov podniku prijímajúceho individuálnu štátnu pomoc: Podpora programom razvoja kmetijstva in podeželja v občini Cankova 2007–2013

Právny základ: Pravilnik o dodeljevanju državnih pomoči na področju razvoja kmetijstva in podeželja v občini Cankova (II. Poglavje)

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku:

2007: 23 535 EUR

2008: 24 250 EUR

2009: 25 000 EUR

2010: 25 750 EUR

2011: 26 500 EUR

2012: 27 250 EUR

2013: 28 000 EUR

Maximálna intenzita pomoci:

1. Investície do poľnohospodárskych podnikov na primárnu výrobu:

— do 50 % oprávnených nákladov v znevýhodnených oblastiach,

— do 40 % oprávnených nákladov v iných oblastiach,

Pomoc je učená na investície v oblasti renovácie poľnohospodárskych objektov a nákupu vybavenia učeného na poľnohospodársku výrobu a na investície do trvalých sadov a odvodňovania, zavlažovania a vylepšenia kvality pôdy a úpravy pastvín.

2. Zachovanie tradičnej krajiny a stavieb:

— na investície do nevýrobných objektov do 100 % skutočných nákladov,

— na investície do výrobného majetku do 60 % skutočných nákladov alebo 75 % v menej priaznivých oblastiach pod podmienkou, že investícia nebude mať za následok zvýšenie výroby v poľnohospodárskych podnikoch,

— dodatočná pomoc sa môže schváliť vo výške do 100 % na krytie mimoriadnych nákladov, ktoré vznikli použitím tradičných materiálov nutných na zachovanie historických hodnôt budovy.

3. Pomoc na platby poistného:

— výška spolufinancovania obce dopĺňa sumu spolufinancovania poistného zo štátneho rozpočtu do výšky 50 % oprávnených nákladov na poistné na poistenie zasiatych plodín a plodov a na poistenie zvierat v prípade ich úmrtia z dôvodu choroby.

4. Pomoc na preparcelovanie pozemku:

— do 100 % skutočne vzniknutých nákladov na právne a administratívne úkony.

5. Pomoc na podporu výroby kvalitných poľnohospodárskych výrobkov:

— do 100 % skutočne vzniknutých nákladov vo forme subvencovaných služieb a nesmie zahŕňať priame peňažné platby poľnohospodárskym výrobcom.

6. Udelenie technickej pomoci:

— pomoc sa poskytuje do 100 % nákladov v oblasti vzdelávania, školenia poľnohospodárov, poradenských služieb vykonaných treťou stranou, organizácie fór, súťaží, výstav, trhov, publikácií, katalógov, internetových stránok. Pomoc sa poskytuje vo forme subvencovaných služieb a nesmie zahŕňať priame peňažné platby poľnohospodárskym výrobcom

Dátum implementácie: Január 2008

Trvanie schémy štátnej pomoci alebo individuálnej štátnej pomoci: Do 31. 12. 2013

Účel pomoci: Podpora MSP

Názvy článkov nariadenia (ES) č. 1857/2006 a oprávnené výdavky: Kapitola II návrhu predpisu o poskytovaní pomoci na ochranu a rozvoj poľnohospodárstva a vidieka v obci Cankova (II. Poglavje predloga Pravilnika o dodeljevanju državnih pomoči na področju razvoja kmetijstva in podeželja v občini Cankova) zahŕňa opatrenia, ktoré predstavujú štátnu pomoc v súlade s nasledovnými článkami nariadenia Komisie (ES) č. 1857/2006 z 15. decembra 2006 o uplatňovaní článkov 87 a 88 zmluvy na štátnu pomoc pre malé a stredné podniky (MSP) pôsobiace v poľnohospodárskej výrobe, ktorým sa mení a dopĺňa nariadenie (ES) č. 70/2001 (Ú. v. EÚ L 358, 16.12.2006, s. 3):

článok 4: Investície do poľnohospodárskych podnikov na primárnu výrobu,

článok 5: Zachovanie tradičnej krajiny a budov,

článok 12: Pomoc na platby poistného,

článok 13: Pomoc na preparcelovanie pozemku,

článok 14: Pomoc na podporu výroby kvalitných poľnohospodárskych výrobkov,

článok 15: Udelenie technickej pomoci v poľnohospodárskom sektore

Názov a adresa orgánu poskytujúceho pomoc:

Občina Cankova Cankova 25 SLO-9261 Cankova

Internetová stránka: http://www.uradni-list.si/1/ulonline.jsp?urlid=2007124&dhid=93792

Ďalšie informácie: Pomoc na platby poistného na poistenie plodín a úrody zahŕňa nasledujúce nepriaznivé poveternostné udalosti, ktoré možno prirovnať k prírodným katastrofám: jarné vymrznutie, krupobitie, úder blesku, požiar, ktorý je následkom úderu blesku, víchrica a záplavy.

V predpisoch obce sú splnené požiadavky nariadenia (ES) č. 1857/2006 týkajúce sa opatrení, ktoré bude vykonávať obec, a ustanovenia všeobecných predpisov (postup pred poskytnutím pomoci, kumulácia, transparentnosť a kontrola pomoci)

Drago VOGRINČIČ

starosta obce Cankova